b'\n_START_ARTICLE_\nAcherontia lachesis\n_START_SECTION_\nUtseende\n_START_PARAGRAPH_\nEn stor (vingespenn 100 \xe2\x80\x93 132 mm) og kraftig sommerfugl, men litt spinklere enn de andre Acherontia-artene. Den har en "d\xc3\xb8dningehode"-tegning p\xc3\xa5 brystet men denne er ganske variabel og kan noen ganger v\xc3\xa6re utydelig. P\xc3\xa5 bakkroppen er den gule fargen redusert til trekanter p\xc3\xa5 sidene. Forvingen er svartbrun, ca. 1/4 fra spissen med et smalkt, hvitt tverrb\xc3\xa5nd, utenfor dette lysere farget. Bakvingen er gul med tre brede, svarte tverrb\xc3\xa5nd, i motsetning til hos de andre Acherontia-artene er det mer svart enn gult. Larven er gulgr\xc3\xb8nn med bl\xc3\xa5 og fiolette skr\xc3\xa5striper p\xc3\xa5 siden av hvert ledd. \xc2\xabHornet\xc2\xbb p\xc3\xa5 bakkroppen er langt og kr\xc3\xb8llete, med tydelige h\xc3\xa5r.\n_START_SECTION_\nLevevis\n_START_PARAGRAPH_\nLarven kan finnes p\xc3\xa5 en rekke forskjellige planter, blant andre potet, s\xc3\xb8tpotet, tobakk og piggeple. De fleste n\xc3\xa6ringsplantene inneholder giftstoffer, som trolig gir larven et visst vern. De voksne sommerfuglene har en kort sugesnabel, og kan ikke suge nektar fra blomster. Derimot g\xc3\xa5r de gjerne inn i bolene til forskjellige bier, ogs\xc3\xa5 de fryktede kjempebiene, for \xc3\xa5 suge honning.'